30/06/2010 | Administración LocalMunicipal
Vimianzo
Convocatoria pública de subvencións para o fomento de actividades culturais e deportivas do ano 2010

A Xunta de Goberno Local do Concello de Vimianzo (A Coruña), en sesión ordinaria celebrada o 21 de xuño de 2010, a proposta da Alcaldía, previo ditame da Comisión Informativa Permanente de Benestar Social e Promoción de Igualdade, aprobou as bases da convocatoria ordinaria de subvencións para o fomento de actividades culturais e deportivas do ano 2010 É obxecto da presente convocatoria a concesión de subvencións para o fomento da cultura e do deporte no Concello de Vimianzo, con cargo ós seguintes programas do orzamento de 2010: 1.1.–Cultura.–Promoción de actividades culturais con cargo á partida orzamentaria 334.489, por un importe total de 9645 euros.1.2.–Deportes.–Promoción de actividades deportivas con cargo á partida orzamentaria 341.489, por un importe total de 9000 euros. Poderán ser obxecto de subvención as seguintes actividades: a) Cultura: actividades relacionadas co achegamento á comunidade das artes plásticas, literatura e teatro, música, divulgación das ciencias e demais manifestacións culturais e artísticas, así como actividades de animación tendentes a fomenta-la participación e creatividade e o mantemento das tradicións locais. b) Deportes: organización de actividades deportivas ou relacionadas coa promoción do deporte, incluída a compra de material deportivo, e da práctica deportiva nos centros escolares. Non serán obxecto de subvención as actividades enumeradas no artigo 7 da Ordenanza Xeral de Subvencións, ademais de: - Os gastos das Comisións Festas para a celebración de festas parroquiais - Os gastos relacionados con comidas e similares (por exemplo as xuntanzas entre os membros da entidade), que non constitúan a actividade en sí - Os gastos pola adquisición de bebidas alcohólicas de calquera tipo, así como tabaco ou outros productos considerados lesivos para a saúde - Os gastos derivados das retencións do Imposto da Renta das Persoas Físicas (IRPF) 3.1.–Poderán optar a estas subvencións as entidades e asociacións sen fins de lucro, públicas ou privadas, que, cumprindo ó prescrito no artigo 13 da Lei 38/2003, e artigo 10 da Lei 9/2007, de 13 de xuño, de subvecións de Galicia, que reúnan ademais os seguintes requisitos: - Estar incluidas no Rexistro Municipal de Asociacións ou alomenos ter feita a solucitude para a inclusión no citado rexistro -con anterioridade a solicitude da subvención- - Estar domiciliadas no municipio - Carecer de ánimo de lucro - Ter entre outros fins a realización das actividades obxecto da subvención - No caso de ser beneficiaria doutra subvención, axuda económica ou convenio doutra área do Concello de Vimianzo, correspondente ó exercicio económico de 2010, e para a mesma actividade, o importe total dos ingresos obtidos non poderá exceder do total dos gastos desa actividade - Encontrarse ó corrente das obrigas tributarias co Concello de Vimianzo, e con calquera outra administración - De ser o caso, ter xustificadas as subvencións recibidas con anterioridade polo Concello de Vimianzo - Dispor de estructura suficiente para garantir o cumprimento dos seus obxectivos As solicitudes presentaranse no Rexistro Xeral do Concello de Vimianzo, e na forma prevista no artigo 38.4 da Lei 30/1992, de Réxime Xurídico das Administracións Públicas e Procedemento Administrativo Común, no prazo dun (1) mes, contado desde o día seguinte da publicación destas bases no Boletín Oficial da Provincia, xunto coa seguinte documentación: a) Instancia individualizada por cada modalidade de actividade cultural ou deportiva, asinada polo presidente da entidade ou asociación ou por quen teña conferida a delegación, debidamente acreditada, en modelo normalizado que se facilitará no Servizo de Cultura e Deporte do Concello. b) Fotocopia compulsada do CIF. c) Proxecto ou memoria detallada da actividade que se pretende realizar, na que se expliciten as datas e lugar de realización, n.º de participantes previstos, así como o orzamento detallado de gastos e ingresos e calquera outro dato que sirva para xustificar a necesidade da subvención. d) Declaración da entidade organizadora asinado polo secretario e co visto e prace do presidente, na que se fagan constar as contías das axudas asignadas ou recibidas por outras Administracións Públicas, ou ente público ou privado, para o mesmo fin. e) Certificación da Administración competente de estar o corrente nos pagos co Concello, coa Seguridade Social e con Facenda. f) Declaración da entidade asinado polo secretario co visto e prace do presidente de non atoparse en ningún dos supostos de incapacidade e incompatibilidade para a percepción de subvencións ou axudas públicas e que os datos que se aportan no expediente de solicitude respondan á realidade Non terán validez para futuras convocatorias as solicitudes non seleccionadas ou presentadas fóra de prazo. Tramitarase en réxime de concorrencia competitiva (mediante a comparación das solicitudes presentadas), e o órgano encargado do seu outorgamento será a Xunta de Goberno Local, previo Informe do traballador encargado do expediente, Proposta motivada da Comisión Técnica de Avaliación, e Informe dos Servizos Económicos, este último se procedese Composición da Comisión Técnica de Avaliación: - Presidente (Alcalde ou persoa en quen delegue) - Concelleiro de Réxime Interior ou persoa en quen delegue - Tres traballadores do concello, un deles actuando de Secretario da Comisión - Un representante de cada grupo político municipal Ademais dos criterios básicos para a prioridade na selección de solicitudes reseñados no artigo 13 da Ordenanza reguladora da concesión de subvencións, teranse en conta os seguintes criterios específicos: a) Orzamento das actividades obxecto da subvención……………40 puntos b) Colectivo o que vai dirixida a actividade……………………………….20 puntos - Beneficiarios directos - Beneficiarios indirectos c) Programación para o ano 2010…………………………………………….30 puntos - Actividades puntuais.5 puntos/actividade ata un máximo 15 puntos - Actividades permanentes. Ata un máximo de 30 puntos d) Repercusión social e publicidade do noso Concello…………….10 puntos 6.1.–O outorgamento das subvencións correspóndelle á Xunta de Goberno Local, previo ditame da Comisión informativa, permanente, de benestar social e promoción da igualdade.6.2.–O importe de cada subvención non poderá exceder do 50 por cento do orzamento total da actividade para a que se solicita.6.3.–As subvencións concédense condicionadas a facer constar na documentación, soporte, impreso ou publicidade de todo tipo referente ás actividades subvencionadas, que estas se realizan con financiamento do Concello de Vimianzo. Son obrigas dos beneficiarios: - Aceptar a subvención, en caso contrario, deberán renunciar expresa e motivadamente á mesma, no prazo máximo de 10 días naturais, contados a partir daquel no que reciban a notificación da concesión da subvención - Realizar a actividade ou proxecto, ou cumprir co fin ou propósito que fundamenta a concesión da subvención - Xustificar documentalmente, e na forma e prazos previstos nestas Bases, o cumprimento da finalidade que motivou a concesión da subvención e, no seu caso, a aplicación dos fondos recibidos - Someterse ás actuacións de comprobación a efectuar polo Concello de Vimianzo, así como calesquera outras actuacións de comprobación e control financieiro que poidan realizar os órganos de control competentes, tanto nacionais como comunitarios, achegando canta información lles sexa requerida no exercicio das actuacións anteriores - Comunicar ó Concello de Vimianzo a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada ós fondos percibidos - Acreditar no momento da solicitude no Concello, que se encontra ó corrente no cumprimento das súas obrigas tributarias e fronte á Seguridade Social, mediante certificación expedida polos citados organismos ou coa presentación da solicitude das citadas certificacións. Esta certificación deberá estar en vigor no momento de efectuar o pago da subvención. Tamén será válida a presentación mediante a propio modelo de solicitude (modelo 1), que inclúe unha delcaración neste sentido do presidente da entidade - Facer constar en toda información ou publicidade que se efectúe das actividades ou proxectos, que os mesmos están subvencionados polo Concello de Vimianzo - Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ó beneficiario en cada caso, coa finalidade de garantir o exercicio de comprobación e control - Conservar os documentos xustificativos da aplicación dos fondos recibidos, incluidos os documentos electrónicos, en tanto poidan ser obxecto das actuacións e control - Proceder ó reintegro dos fondos percibidos nos supostos establecidos polo artigo 37 da Lei 38/2003, Xeral de Subvencións - En xeral cumprir coas obrigas enumeradas no artigo 17 da Lei 38/2003, Xeral de Subvencións, e artigo 11 da Lei 9/2007, de 13 de xuño, de subvencións de Galicia 8.1.–As subvencións concedidas aboaranse do seguinte xeito: a) O 60 por cento dela dentro dos dez días anteriores á da data fixada polo solicitante/s para o comezo das actividades. b) O 40 por cento restante, unha vez presentada no Concello a seguinte documentación: – Memoria detallada da actividade realizada, así como copia da publicidade, onde apareza o financiamento do Concello. – Instancia subscrita polo representante da entidade beneficiaria, dirixida ó Alcalde do Concello, solicitando o pagamento e achegando o correspondente impreso de xustificación de gastos, debidamente cumprimentado e asinado. – Facturas orixinais ou copias compulsadas, polo importe total da realización da actividade, que será como mínimo do dobre da subvención concedida; as ditas facturas terán que reuni-los requisitos esixidos na lexislación vixente.8.2.–A realización das actividades subvencionadas será en calquera caso dentro do exercicio económico de 2010, debendo estar rematadas as ditas actividades antes do 30 de novembro de 2010.8.3.–Procederá o reintegro das subvencións cos xuros de mora dende o momento do seu pagamento, cando o beneficiario incumpra a obriga de xustificar ou incumpra a finalidade para a que a subvención foi outorgada, ou cando obteña a subvención sen reuni-las condicións requiridas para esta.8.4.–A documentación xustificativa sinalada será presentada no Rexistro Xeral do Concello, no prazo dos trinta días seguintes ó da finalización da actividade. A aprobación e o pagamento corresponderá á Xunta de Goberno Local, previa fiscalización da Intervención Xeral do Concello. A relación das subvencións concedidas publicarase no Taboleiro de Edictos do Concello de Vimianzo, así como na páxina web oficial do Concello de Vimianzo, http://www.vimianzo.es, con expresión da convocatoria, crédito orzamentario ó que se imputan, beneficiarios e contías percibidas Contra a desestimación expresa ou presunta das solicitudes presentadas formularanse os recursos que procedan Os beneficiarios das subvencións quedarán sometidos ás responsabilidades e réxime sancionador establecido na Lei Xeral Presupostaria (Lei 47/2003 de 26 de novembro), e no art.40 Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, e demais normas concordantes: Lei Orgánica 2/1982, de 12 de maio, do Tribunal de Contas e Lei Ordinaria do Consello de Contas de Galicia DISPOSICIÓN FINAL No non previsto na presente Convocatoria será de aplicación o disposto na Lei 38/2003, de 17 de novembro, Xeral de Subvencións, Lei 9/2007, de 13 de xuño, de subvencións de Galicia, R. D. 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións, e Decreto 11/2009, de 8 de xaneiro, polo que se aproba o Regulamento da Lei 9/2007 de 13 de xuño, de subvencións de Galicia Vimianzo, a 22 de xuño de dous mil dez O alcalde Alejandro Rodríguez Lema